PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT

asupra proiectului de Lege privind ratificarea Convenţiei pentru salvgardarea patrimoniului cultural imaterial, 

adoptată la Paris la 17 octombrie 2003

Proiectul de Lege privind ratificarea Convenţiei pentru salvgardarea patrimoniului cultural imaterial, adoptată la Paris la 17 octombrie 2003 (P.L.-X 387/2005) a fost transmis Comisiei cu adresa nr. P.L.-X  387 din 21 septembrie 2005.

Comisia pentru cultură, arte, mijloace de informare în masă a fost sesizată în fond cu acest proiect de Lege, spre avizare fiind transmis Comisiei pentru politică externă, Comisiei pentru buget, finanţe şi bănci şi Comisiei juridice, de disciplină şi imunităţi. Până la data întocmirii raportului, Comisia a primit avize favorabile din partea Comisiei pentru politică externă şi din partea Comisiei juridice de disciplină şi imunităţi. În redactarea raportului Comisia a ţinut cont de avizul Consiliului Legislativ .

 Potrivit prevederilor art. 73 din Constituţia României, republicată proiectul de Lege face parte din categoria legilor ordinare. 

Camera Deputaţilor este prima Cameră sesizată.

Proiectul de Lege a fost dezbătut în şedinţele Comisiei din zilele de 29 septembrie şi 6 octombrie 2005. 

În conformitate cu prevederile art. 51 şi 52 din Regulamentul Camerei Deputaţilor, la dezbateri au  participat din partea Guvernului, în ziua de 29 septembrie a.c., dl. Virgil Ştefan Niţulescu, secretar de stat în Ministerului Culturii şi Cultelor, şi d-na Diana Bubenek Turconi, director în Ministerului Afacerilor Externe, iar în ziua de 6 octombrie a.c., dl. Ioan Onisei, secretar de stat în Ministerul Culturii şi Cultelor, d-na Diana Bubenek Turconi şi dl. Ciprian Popa, directori în Ministerului Afacerilor Externe.

 La lucrările Comisiei au fost prezenţi 18 deputaţi, din totalul de 22 de membri ai Comisiei.

Raportul Comisiei a fost aprobat cu unanimitatea  voturilor celor prezenţi în sală în momentul votării.


Potrivit art. 75 din Constituţia României, republicată, şi a art. 86 din Regulamentul Camerei Deputaţilor, Camera decizională este Senatul.


Comisia pentru cultură, arte, mijloace de informare în masă propune adoptarea proiectului de Lege  privind ratificarea Convenţiei pentru salvgardarea patrimoniului cultural imaterial, adoptată la Paris la 17 octombrie 2003, cu următoarele amendamente.

   PREŞEDINTE,



SECRETAR,

    

Raluca TURCAN


MÁRTON Árpád Francisc
  Expert,

   




        Cristina DAN

I. Amendamente admise



În urma dezbaterii, Comisia propune adoptarea proiectului de Lege privind ratificarea Convenţiei pentru salvgardarea patrimoniului cultural imaterial, adoptată la Paris la 17 octombrie 2003 , cu următoarele amendamente:

	Nr. crt.
	Text iniţial
	Text propus de Comisie

(autorul amendamentului)
	Motivarea 

amendamentelor propuse

	 0
	1
	2
	3

	1
	 Lege privind ratificarea Convenţiei pentru salvgardarea patrimoniului cultural imaterial, adoptată la Paris la 17 octombrie 2003
	Titlul Legii se modifică şi va avea următorul cuprins:

 “Lege privind acceptarea Convenţiei pentru salvgardarea patrimoniului cultural imaterial, adoptată la Paris la 17 octombrie 2003”

Amendament propus de Comisie.
	Din motive de tehnică legislativă.

Conform art. 1 lit. f ) al Legii nr. 590/2003 privind tratatele, prin ratificare se înţelege modalitatea de exprimare a consimţământului de a deveni parte la un tratat care a fost semnat de partea română. Din documentele primite rezultă faptul că nu există semnătura părţii române la Convenţie. Conform art. 1 lit. i) al Legii nr. 590/2003  privind tratatele, în această situaţie nu poate fi adoptată decât o lege de acceptare a Convenţiei. 

	2
	Articol unic. – Se ratifică Convenţia pentru salvgardarea patrimoniului cultural imaterial, adoptată la Paris la 17 octombrie 2003.


	Articolul unic al Legii se modifică şi va avea următorul cuprins:

“Articol unic. – Se acceptă Convenţia pentru salvgardarea patrimoniului cultural imaterial, adoptată la Paris la 17 octombrie 2003.”

Amendament propus de Comisie.
	Din motive de tehnică legislativă. 

